**IEPIRKUMA NOLIKUMA SKAIDROJUMI NR.7**

Par iepirkuma „Pāvilostas ostas Ziemeļu un Dienvidu molu pagarināšanas būvdarbi” nolikuma skaidrojumiem

Pāvilostas ostas pārvaldes (turpmāk – Pasūtītājs) iepirkuma „ Pāvilostas ostas Ziemeļu un Dienvidu molu pagarināšanas būvdarbi” (id. Nr. POP 2016-3 (-2)) komisija saņēma ieinteresēto piegādātāju vēstules ar lūgumiem sniegt atbildes saistībā ar piedāvājuma sagatavošanu iepriekš minētā iepirkuma ietvaros.

|  |  |
| --- | --- |
| 1.jautājums | *1. Tāmes pozīcijās 4.17 un 5.16 “Betons mola navigācijas zīmes pamatam” apjoms uzrādīts 63 m3. Atbilstoši rasējumiem BK-8 un BK-9 pamats sastāv no mola virsbūves un plātnes virs tā (mola galva), kas pēc aprēķiniem sastāda 45 m3. Starp šīm konstrukcijām ir tukšums (saskaņā ar rasējumiem). Lūdzam precizēt, vai tas arī tiek aizpildīts ar betonu?* |
| Atbilde | Zem jaunās navigācijas zīmes jāatstāj tukša niša, kā tas ir norādīts rasējumos***.*** |
| 2.jautājums | *2. Lūdzam apstiprināt iespēju izveidot būvpilsētiņu Dienvidmola pusē, adrese: Jūras iela 5? Vai ir kādi ierobežojumi  sakarā ar šajā teritorijā uzstādīto un norobežotu sakaru mastu?* |
| Atbilde | Zemes gabals atrodas Valsts īpašumā. Sakaru masts atrodas Valsts īpašumā, Aizsardzības ministrijas valdījumā, potenciāli militārs objekts. Īpašus nosacījumus jautāt AM. Šis jautājums precizējams, izstrādājot Darbu veikšanas projektu. Specifikāciju punkts S1.1. Teorētiski Būvpilsētiņu Jūras ielā 5 izveidot var, jānodrošina24h autotransporta piekļuve lokatoru torņiem/mastie |
| 3.jautājums | *3. Vai ir pieļaujams izveidot dzelzsbetonu konstrukciju izgatavošanas poligonu ar nolaišanu ūdenī Pāvilostā un transportēt pa iekšējiem ūdeņiem?* |
| Atbilde | Šis jautājums precizējams, izstrādājot Darbu veikšanas projektu. Ja tiek piemeklēta atbilstoša vieta poligonam un nolaišanai ūdenī, darbi var tikt organizēti šādā veidā. Betona konstrukciju izgatavošanas poligona izveide ir būvuzņēmēja atbildība |
| 4.jautājums | *4. Vai ir iespējams izveidot pagaidu beramo materiālu krautni (piemēram, adrese: Ostmalas iela 4)?* |
| Atbilde | ***Šis jautājums precizējams, izstrādājot Darbu veikšanas projektu. Būvprojekts neparedz risinājumus pagaidu elektrības pieslēgumu izveidei.*** |
| 5.jautājums | *5. Lūdzam apstiprināt iespēju pieslēgties elektrībai upes abos krastos? Lūdzam precīzi norādīt pieslēguma vietas, ka arī sniegt informāciju par jaudu.* |
| Atbilde | Šis jautājums precizējams, izstrādājot Darbu veikšanas projektu. Iespējamāspieslēguma vietas: Dzintaru iela 1 (muzejs, max jauda 40A), Ostmalas 4 (PāvilostaMarina,max jauda30A). |
| 6.jautājums | *6. Vai ir iespējams pārvietoties pa izbūvētiem moliem ar būvniecības tehniku? Kāda ir pieļaujama slodze uz agrāk izbūvēto molu virsbūvi?* |
| Atbilde | Projektā paredzēta molu izbūve no ūdens. 2009. gada molu atjaunošanas projektā nav paredzēta papildus slodze uz molu virsbūves konstrukciju. Pārvietošanās pa esošajiem moliem atļauta, tikai veicot to detalizētu apsekošanu, izvērtējot slodzes ietekmi uz tiem, kā arī saskaņojot darba un monitoringa programmu ar pasūtītāju |
| 7.jautājums | *7. Vai ir pieļaujams mola virsbūvi izgatavot kā saliekami-monolitizētu konstrukciju?* |
| Atbilde | Saliekami-monolitizēta konstrukcija ir pieļaujama, saskaņojot risinājumu ar būvprojekta autoru. Būvuzņēmējam jāpiedāvā projekta norādīto konstrukciju risinājumi, izstrādājot DZKD rasējumus, precizējot savienojumu mezglu risinājumus, saskaņojot ar projektu autoru. |
| 8.jautājums | *8. Lūdzam precizēt pieļaujamās novirzes pamatnes izbūvei, gremdkastes montāžai un virsbūves konstrukcijas izbūvei.* |
| Atbilde | Būvprojekta 4.sējuma specifikāciju punkts S2.3: Maksimālā pārdziļinājuma pielaide 0.25m, plāna pielaide 0.5m Pēc S2.9: Pielaides akmeņu krāvuma augstuma atzīmēm ir līdz +5cm, vai 10% no krāvuma kārtas biezuma. Akmens krāvuma kārtas biezums nevar būt mazāks kā norādīts projektā.  Pēc S5.2: Veidņi ir jāizgatavo tik precīzi un stingri, lai tiktu izpildītas prasības, kas dotas LVS EN 13670-1 10. nodaļā un C pielikumā. Veidņi nodrošina betona virsmu kvalitāti, ja to ierīkošanas precizitāte attiecībā pret projektā paredzētajām formām, izmēriem, nepārsniedz šādas pielaides: ±10 mm.  Stiegrojuma izvietojuma pielaides dotas LVS EN 13670:2012, 10.6.punkta b. apakšpunktā |
| 9.jautājums | *9. Projekta specifikācijās S9.4 punktā ir uzrādīts, ka “Starp gremdkastēm ir veidojami šuvju blīvējumi [..]” un tiek piedāvāts konkrēts risinājums – ģeotekstīla maiss, kurš tiek aizpildīts ar cementa javu. Atbilstoši rasējumiem BK-6 un BK-7 blīvējuma šķērsgriezums ir 100x150mm. Ņemot vērā iespējamās novirzes pie gremdkastes izgatavošanas un montāžas, reālais šuves šķērsgriezums var mainīties un dažos gadījumos tas var būt par mazu, lai iebūvētu ģeotekstīla maisu. Lūdzam precizēt prasības šo šuvju izbūvei: hermētiskums jeb ūdenscaurlaidība, šuves materiāls un citi.* |
| Atbilde | Projektā dots principiālais deformāciju šuves risinājums. Šuves konstrukcijai jānodrošina ūdens necaurlaidība. Materiāls jāizvēlas, lai nodrošinātu šuves ilgmūžību tādu pašu kā pārējai mola konstrukcijai. Veicot būvdarbus, būvuzņēmējam ir jāveic pasākumi, lai nodrošinātu ūdens necaurlaidīgas šuves izbūvi***.*** |
| 10.jautājums | *10. Ņemot vērā gremdkastes konstrukciju, tās izgatavošanai būs jāveic betonēšanu vairākos etapos. Lūdzam precizēt, vai ir kādas īpašas prasības darba šuvēm starp betonēšanas etapiem?* |
| Atbilde | Betonēšanas šuvju vietās jānodrošina ūdens necaurlaidība. Darba šuvju izvietojums būvuzņēmējam būs jānorāda detalizētajos darba rasējumus, kurus būs jāsakaņo ar būvuzraugu un būvprojekta autoru. |
| 11.jautājums | *11. Rasējumā DOP-2 ir teikts “Veicamo darbu posmu (etapu) garums nedrīkst pārsniegt 35m”. Lūdzam precizēt, ar ko ir saistīts šis ierobežojums, kādiem darbu veidiem tas ir attiecināms? Lūdzam precizēt, vai drīkst šo garumu palielināt?* |
| Atbilde | Šāds ierobežojums DOP galvenokārt ir noteikts, lai mazinātu risku, ka nelabvēlīgu laika apstākļu gadījumā tiek iznīcināta daļēji pabeigta būve lielā apjomā. Tādēļ DOP rekomendē darbus organizēt tā, ka tiek pilnībā pabeigti atsevišķi molu posmi īsāki par 35 m (nosegti ar visām akmens krāvumu kārtām) un tikai tad tiek veikta nākamā posma būvniecība. Izstrādājot DVP, būvuzņēmējs var piedāvāt molus izbūvēt arī garākos posmos, nodrošinot izbūvēto posmu aizsardzību pret izskalošanu vētru gadījumā, līdz ar ko uzņemoties riskus par iespējamiem zaudējumiem. |
| 12.jautājums | *12. Rasējumā DOP-2 ir teikts “Par zaudējumiem, kas var rasties vētru gadījumā, būvuzņēmējs ir atbildīgs pilnā apmērā, neskatoties uz to, ka atsevišķi darbi jau ir pieņemti ar aktu”. Lūdzam precizēt, vai drīkst sadalīt molu nodošanu divos etapos: Ziemeļu mola nodošana un Dienvidu mola nodošana, ar atbildības nodošanu Pasūtītājam pa etapiem?* |
| Atbilde | Būvprojekts neparedz iespēju būvdarbus veikt pa atsevišķām kārtām. Būve kopumāt tiks pieņemta ekspluatācijā, kad būs realizēta būvprojekta iecere pilnā apmērā. |
| 13.jautājums | Objekta “Pāvilostas Ziemeļu un Dienvidu molu pagarināšana” būvprojekta 4.sējumā specifikāciju 20.lpp.ir norādīts ekvivalentā sārma maksimālais saturs betonā ≤ 3.0 kg/m3. Projektā norādītā betona C35/45 izgatavošanai, izmantojot vietējo cementu (Cemex, Brocēnu cementa rūpnīca) un nodrošinot betonam projektā norādītās prasības – stiprību, ūdensnecaurlaidību un salizturību, nav iespējams iekļauties maksimālajam ekvivalentā sārma saturam noteiktajās robežvērtībās. Šāda situācija rodas, jo visiem Baltijas reģiona rūpnīcās ražotajiem cementa tipiem (CEM I 42,5 N, CEM I 45.5 N SR5, CEM I 42.5 R, CEM II ALL 42.5 N) Naeq ir lielāks par 0.9 %. |
| Atbilde | Ir pieļaujams izmantot arī Cemex rūpnīcā ražoto cementu ar lielāku ekvivalentā sārma saturu betonā, ja vien izmantojamo pildvielu sārmu reaktivitāte atbilst specifikāciju punktā S5.4 dotajām prasībām, kas tiek pierādīts ar atbilstošām metodēm. |
| 14.jautājums | Iepirkuma dokumentācijā (darbu apjomu tabula, tehniskās specifikācijas) ir paredzēta pagaidu navigācijas zīmju uzstādīšana un visu būvniecības periodu.  Korekta cenu piedāvājuma sagatavošanai lūdzam precizēt pagaidu navigācijas zīmē izvirzāmās prasības, piemēram:   * peldošās navigācijas zīmes tipu (ar vai bez gaismām) un augstumu; * enkuru tipu (betona, čuguna) un svaru; * enkurķēdes parametrus; * citas pagaidu navigācijas zīmēm izvirzāmās prasības. |
| Atbilde | Pagaidu navigācijas zīmju uzstādīšanas kārtību un izpildījumu ir jāsaskaņo ar Latvijas Jūras administrāciju. Šis jautājums precizējams, izstrādājot Darbu veikšanas projektu. Ieteicams uzstādīt 2 kardinālās zīmes, kas ierobežo būdarbu zona. |
| 15.jautājums | 1. Nolikuma 1.10.1. punktā ir noteikts, ka “*Līguma izpildes sākums – būvdarbu veikšana uzsākama 10 (desmit) kalendāro dienu laikā pēc iepirkuma līguma parakstīšanas”.*   Lūdzam paskaidrot, vai būvdarbu veikšanas termiņš tiek skaitīts no Līguma parakstīšanas vai spēkā stāšanās dienas. |
| Atbilde | Pēc spēkā stāšanās brīža, |
| 15.jautājums | Nolikuma 1.10.2. noteikts, ka ”*Būvdarbu pabeigšana, tai skaitā objekta pieņemšana ekspluatācijā – 2017.gada 02. oktobris”.*  Ņemot vērā to, ka Konkursa piedāvājumu iesniegšanas termiņš tika pārcelts uz vēlāku laiku un šobrīd nav zināms Līguma parakstīšanas konkrēts datums, lai nodrošinātu kvalitatīvu reālu būvdarbu veikšanas laika plānošanu, lūdzam veikt grozījumus Nolikumā un norādīt Būvdarbu izpildes pabeigšanas termiņu kalendārajās nedēļās, nodalīt būvdarbu izpildes termiņus un objekta nodošanas ekspluatācijā termiņus, pēc būvdarbu pabeigšanas. |
| Atbilde | Šobrīd nolikumā vairs grizījumi netiks veikt. *Būvdarbu pabeigšana, tai skaitā objekta pieņemšana ekspluatācijā – 2017.gada 02. Oktobris. Ja kaut kādu objektīvu iemeslu dēļ nebūs iespējasm būvdarbu veikt līdz minētajam datumam, tad termiņu pagarinās, bet ne vairāk kā 1 mēnesi.* |
| 15.jautājums | Nolikuma 9.2. punktā ir noteikts, ka “*Pasūtītājam ir tiesības noslēgt iepirkuma līgumu ar iepirkuma uzvarētāju nākamajā dienā pēc lēmuma pieņemšanas. Līgums jānoslēdz 10 (desmit) kalendāro dienu laikā no Pasūtītāja rakstiska pieprasījuma”,* kas ir pretrunā ar Sabiedrisko pakalpojumu sniedzēju iepirkuma likuma 60.panata noteikumiem par iepirkuma līguma slēgšanas nogaidīšanas termiņu – “*10 dienas pēc dienas, kad šā likuma* [*56.pantā*](http://likumi.lv/doc.php?id=216076#p56) *minētā informācija nosūtīta visiem pretendentiem pa faksu vai elektroniski*, izmantojot drošu elektronisko parakstu, vai nodota personiski, un papildus viena darbdiena” un “*15 dienas pēc šā likuma* [*56.pantā*](http://likumi.lv/doc.php?id=216076#p56) *minētās informācijas nosūtīšanas dienas, ja kaut vienam pretendentam tā nosūtīta pa pastu, un papildus viena darbdiena*”.  Lūdzam precizēt Nolikuma 9.2. punktu atbilstoši Sabiedrisko pakalpojumu sniedzēju iepirkuma likuma prasībām. |
| Atbilde | Šis iepirkums ir zem Sabiedrisko pakalpojumu sniedzēju iepirkuma likuma noteiktajiem līguma apjomu sliekšniem, līdz ar to likuma regulējums uz šo iepirkumu neattiecās. |
| 16.jautājums | Konkursa nolikuma 4.6. punktā ir norādīts, ka *“jebkurš Piegādātājs var iesniegt kā Pretendents tikai 1 (vienu) piedāvājumu 1 (vienā) variantā.”* Tajā pašā laikā līguma projekta 13.2. punktā ir teikts, ka *„Būvuzņēmējs saskaņojot ar būvprojekta autoru ir tiesīgs pēc savas iniciatīvas piedāvāt izdarīt grozījumus būvdarbu apjomos* ***vai būvprojektā****. Šādu grozījumu rezultātā Būvdarbu izmaksas nedrīkst palielināties un izpildes termiņi pagarināties.”*  Vai tas nozīmē, ka saskaņā ar 13.2. punktu ir atļauts jau konkursa stadijā iesniegt piedāvājumu par konstrukcijas alternatīvo variantu, t.i., ar būvprojekta grozījumiem? Ja alternatīvais (grozītais) variants tiek atļauts iesniegšanai, tad kā tādā gadījumā jāaizpilda Darbu tāmes veidlapa, ņemot vērā, ka var iesniegt tikai vienu piedāvājuma variantu? Lūdzam izskaidrot. |
| Atbilde | *Būvuzņēmējs saskaņojot ar būvprojekta autoru ir tiesīgs pēc savas iniciatīvas piedāvāt izdarīt grozījumus būvdarbu apjomos* vai būvprojektā- jā, ir iespējams iesniegt alternatīvu piedāvājumus, bet tikai saskaņojot to ar **būprojekta autoru**. Ņemot vērā samērā sarēžģito projekta akceptēšanas procedūru, iepirkuma komisijas nav gatava uzņemties atbildību par būvprojekta grozījumu saskaņošanu ar visām iesaistītajām institūcijām un veikt būvekspertīzi. Šādā gadījumā tas viss jāuzņemās grozījumu ierosinātajam. Līguma izpildes termiņš šāda gadījumā netiek mainīts. |
| 17.jautājums | *Par iespējamajiem grozījumiem līguma projektā* |
| Atbilde | *Konkrētajā gadījumā līguma projektā ietvertie nosacījumi ir Pāvilostas pārvaldes kā pasūtītāja prerogatīva un līdz piedāvājumu iesniegšanai nekādi grozījumi netiks veikti. Gadījumā, ja līguma slēgšanas sarunu procesā puses konstatēs, ka līguma projektā ir kādas juridiskas nepilnības vai neatbilstības, vai pretruna, tad tas tiks novērsts. Līguma pamata nosacījumi attiecībā uz darba izpildes termiņiem un darbu apmaksu netiks grozīti, jo tas sasitīts ar projekta finansēšanas noteikumiem.* |